Na kafi u Bijeloj kući
Rockey Vaccarella, stanovnik New Orleansa je stigao u Washington da se zahvali predsjedniku Bushu za pomoć pruženu svima koji trpe posl
Većina ličnosti koji stižu u Bijelu Kuću da se susretne sa predsjednikom Bushom su lideri stranih zemalja, istaknuti parlamentarci, visoki uglednici. Jučerašnji dan bio je izuzetak. Izvještava novinar tv-programa Glasa Amerike Bill Rodgers. Niti je to bio oubičajeni susret u Bijeloj kući, niti je Rockey Vaccarella uobičajeni gost. Rockey Vaccarella, stanovnik New Orleansa: Vrlo je neobično da se obični, mali čovjek poput mene susretne sa predsjednikom Sjedinjenih Država. Gospodin Vaccarella stigao je u Washington vukući svojim vozilom prikolicu za stanovanje, poklon vladine agencije za hitne slučajeve. Želio je lično da se zahvali predsjedniku Bushu za pomoć pruženu svima koji trpe posljedice naleta uragana. Rockey Vaccarella: Želio sam takođe podsjetiti predsjednika da dosta toga još ima da se uradi. I on to zna. Uz to, ne želim da nas nastradale ne zaborave ni američka vlada, ni predsjednik. Njegov put do Washingtona u vrijeme prve godišnjice naleta Katrine privukao je veliku pažnju javnosti. Predsjednik Bush je svom neobičnom gostu obećao da će pomoć pogođenim uraganom biti nastavljena. George W. Bush, predsjednik SAD: Ovo je pravi trenutak da se podsjetimo na obavezu pružanja pomoći. Prva godišnjica je upravo to. I ja takođe želim da se ljudi toga sjete jer će još godinama trebati pomagati tim ljudima. Gospodin Vaccarella bio je, po svemu sudeći, zadovoljan vrlo srdačnim susretom sa predsjednikom Bushom.